**Programozás alapjai 1 nyilvántartás felhasználói dokumentációja**

***A program használata:***

Minden alkalommal amikor a programot elindítjuk, egy menürendszer töltődik be. A program ezután bekér egy számot a felhasználótól, ami a menü egy opcióját reprezentálja. Miután a felhasználó választott, az alábbi menüpontok töltődhetnek be:

1. **Teljes adatbázis megjelenítése:** ezt a menüpontot választva megjelenik a képernyőn a teljes adatbázis tartalma. Ha az adatbázis nem létezik, a program jelzést ad.
2. **Új adatok felvétele:** ennek a menüpontnak a választásával lehetőség nyílik új adatok hozzáadására az adatbázishoz. Minden teljes adatbevitelt követően a program megkérdezi a felhasználótól, hogy folytatja-e az adatbevitelt vagy visszatér a menübe. Ha az utóbbi opciót választjuk a program visszatér a menübe és az addig bevitt adatokat elmenti az adatbázisba.
3. **Meglévő adatok törlése:** ennek a menüpontnak a segítségével lehetőség nyílik a már korábban bevitt adatok törlésére. Törlés után az adatbázis tartalma frissül. Ha az adatbázis nem létezik vagy a tartalma üres, akkor azt a program jelzi.
4. **NZH-t pótlók listája:** ez a funkció képes kiszűrni az adatbázisba bevitt adatok közül egy bizonyos feltételnek eleget tevőket. Ha az adatbázis tartalma üres, a program üres képernyőt jelenít meg. Ha az adatbázis nem létezik, a program jelzést ad.
5. **NHF-ot pótlók listája:** ez a funkció képes kiszűrni a bevitt adatok közül egy bizonyos feltételnek eleget tevőket. Ha az adatbázis tartalma üres, a program üres képernyőt jelenít meg. Ha az adatbázis nem létezik, a program jelzést ad.
6. **NZH eredmények rangsora:** megjelenít a bevitt adatokból egy rangsort egy előre meghatározott vizsgálandó adat szerint. Ha az adatbázis tartalma üres vagy az adatbázis nem létezik, a program jelzést ad.
7. **Hiányzások rangsora:** megjelenít a bevitt adatokból egy rangsort egy előre meghatározott vizsgálandó adat szerint. Ha az adatbázis tartalma üres vagy az adatbázis nem létezik, a program jelzést ad.
8. **A teljes adatbázis törlése:** törli az adatbázis teljes tartalmát.
9. **Kilépés:** lezárja a program futását**.**

A program feladata

A program feladata a Programozás alapjai 1 tárgyat felvevő hallgatók nyilvántartása egy adatbázisban. Ezen kívül a program képes a bevitt adatok módosítására, rangsorolására és listázására is.

Kimenet

A program futása alatt egy database.txt fájl jön létre. A bevitt adatok ebben tárolódnak el.